**IEKŠĒJIE NOTEIKUMI**

Limbažos

2017.gada 23.novembrī Nr.12

**APSTIPRINĀTI**

ar Limbažu novada domes

23.11.2017. sēdeslēmumu

(protokols Nr.20, 23.§)

**Par dāvinājumu (ziedojumu) pieņemšanu, pārvaldīšanu un izmantošanu Limbažu novada pašvaldībā**

*Izdoti saskaņā ar likuma „Par pašvaldībām”*

*21.panta pirmās daļas 19.punktu*

1. **Lietotie termini un to skaidrojumi**

***Dāvinātājs (ziedotājs)***– fiziska vai juridiska persona, kura nodod bez atlīdzības Apdāvinātajam dāvinājumu (ziedojumu) naudā vai natūrā (ar uzskaiti naudā). Ja Dāvinātājs (ziedotājs) ir valsts vai publiska kapitālsabiedrība, tad dāvinājumam (ziedojumam) jāatbilst Latvijas Republikas likuma „Par valsts un pašvaldību finanšu līdzekļu un mantas izšķērdēšanas novēršanu” prasībām.

***Dāvinājums (ziedojums)*** – dāvinājums (ziedojums) naudā vai natūrā (ar uzskaiti naudā), kas sevī ietver finanšu līdzekļus un/vai kustamo mantu, un/vai pakalpojumu, kas tiek nodoti vai sniegti bez atlīdzības Apdāvinātajam, nosakot īpašu to izmantošanas/lietošanas mērķi.

***Dāvana*** – oficiālo un darba vizīšu ietvaros Latvijā vai ārvalstīs pieņemta dāvana, izņemot likuma “Par interešu konflikta novēršanu valsts amatpersonu darbībā “ 13.panta trešajā daļā noteiktos labumus.

***Dāvinājuma (ziedojuma) līgums*** – divpusējs darījums, ar kuru Dāvinātājs (ziedotājs), no brīvas gribas, bez viltus, maldiem vai spaidiem, apņemas bez atlīdzības nodot, bet Apdāvinātais apņemas pieņemt dāvinājumu (ziedojumu) un izlietot to atbilstoši līgumā noteiktajam mērķim.

***Dāvinājuma (ziedojuma) akts*** – kas saņemti kustamas mantas vai pakalpojumu veidā, sastāda pieņemšanas - nodošanas aktu, vai Dāvinātājs (ziedotājs) iesniedz par kustamu mantu - preču pavadzīmi, bet par pakalpojumu - rēķinu.

***Apdāvinātais*** –dāvinājuma (ziedojuma) saņēmējs, kura pienākums dāvinājumu (ziedojumu) izlietot atbilstoši dāvinājuma (ziedojuma) līgumā minētajiem mērķiem.

1. **Vispārīgie jautājumi**
2. Limbažu novada pašvaldības noteikumi “Par dāvinājumu (ziedojumu) pieņemšanu, pārvaldīšanu un izmantošanu Limbažu novada pašvaldībā” (turpmāk – Kārtība) nosaka kārtību, kā Limbažu novada pašvaldībā (turpmāk – Pašvaldība) un tās iestādēs un aģentūrā tiek saņemti, uzskaitīti un izlietoti brīvprātīgie finanšu līdzekļi, mantas un/vai pakalpojumu dāvinājumi (ziedojumi).
3. Šo Kārtību piemēro darījumos, kuros bez atlīdzības Limbažu novada pašvaldībai un tās iestāžu un aģentūras īpašumā tiek nodoti finanšu līdzekļi, manta un/vai pakalpojumi Pašvaldības funkciju nodrošināšanai (administratīvo resursu, materiāli tehniskās bāzes pilnveidošanai/uzlabošanai, infrastruktūras sakārtošanai, kultūras, izglītības, sporta, veselības, sociālās palīdzības un citu mērķu atbalstam).
4. Kārtības mērķis ir noteikt vienotu dāvinājumu (ziedojumu) saņemšanas, pārvaldīšanas un izlietošanas kārtību, nodrošināt likumīgu dāvinājumu (ziedojumu) izmantošanu.
5. Kārtība ir Limbažu novada pašvaldības izdots iekšējs normatīvais akts, kas saistošs administrācijas un pašvaldības padotībā esošo iestāžu un aģentūras amatpersonām un darbiniekiem.
6. **Dāvinājumu (ziedojumu) saņemšanas un izlietošanas kārtība**
7. Pašvaldība un tās padotībā esošās iestādes un aģentūra ir tiesīgas pieņemt dāvinājumu (ziedojumu) no Latvijas Republikas un ārvalstu juridiskajām un fiziskajām personām.
8. Pašvaldības izpilddirektors ir tiesīgs lemt par iestādes vai aģentūras dāvinājuma (ziedojuma) pieņemšanu, ja dāvinājuma summa nepārsniedz 1 500 *euro* (*viens tūkstotis pieci simti* *euro*).
9. Gadījumos, kad dāvinājuma (ziedojuma) summa pārsniedz 1 500 *euro* (*viens tūkstotis pieci simti* *euro*) vai gadījumos, kad tiek dāvināts nekustamais īpašums, par dāvinājuma (ziedojuma) pieņemšanu lemj Limbažu novada Dome.
10. Dāvinājuma (ziedojuma) saņemšanas gadījumā tiek sagatavots un parakstīts dāvinājuma (ziedojuma) līgums (pielikumā).
11. Dāvinājuma (ziedojuma) līgumā norāda dāvinājuma (ziedojuma) izlietošanas mērķi, kura ievērošana Pašvaldībai un tās padotībā esošajām iestādēm un aģentūrai ir obligāta, ja tas nav pretrunā ar spēkā esošiem Latvijas Republikas normatīviem aktiem.
12. Dāvinājumu (ziedojumu) līgumi tiek reģistrēti Pašvaldības līgumu reģistrā. Dāvinājuma (ziedojuma) līgums tiek noformēts divos eksemplāros, no kuriem viens eksemplārs paliek Pašvaldības rīcībā, bet otrs tiek nodots dāvinātājam (ziedotājam).
13. Finanšu līdzekļu dāvinājumus (ziedojumus) uzskaita atsevišķā dāvinājumu (ziedojumu) kontā.
14. Ja dāvinājumi (ziedojumi) tiek saņemti ārvalstu valūtā, tie tiek konvertēti Latvijas nacionālajā valūtā un ieskaitīti dāvinājumu (ziedojumu) kontā.
15. Dāvinājumus (ziedojumus) Pašvaldības iestādes un aģentūra var saņemt caur ziedojumu kasti, uz kuras tiek norādīts ziedojuma mērķis. Iestādes/aģentūras vadītājs, kuras rīcībā ir ziedojumu kaste, izveido dāvinājumu (ziedojumu) uzskaites komisiju, kas ne retāk ka vienu reizi mēnesī veic ziedojumu kastes atvēršanu, sastādot par to aktu un nodrošina ziedojumu uzglabāšanu un iemaksāšanu Pašvaldības dāvinājumu (ziedojumu) kontā ne vēlāk kā nākamajā dienā pēc ziedojumu kastes atvēršanas.
16. Par dāvinājumiem (ziedojumiem), kas saņemti mantas vai pakalpojuma veidā, sastāda pieņemšanas - nodošanas aktu, kurā norādīts dāvināto (ziedoto) mantu vai pakalpojumu daudzums un kvalitatīvie rādītāji, kā arī dāvinājuma (ziedojuma) vērtība naudas izteiksmē, un iegrāmato šīs materiālās vērtības atbilstoši grāmatvedības uzskaites prasībām.
17. Dāvinājumam (ziedojumam) – nekustamajam īpašumam – jābūt reģistrētam Zemesgrāmatā uz dāvinātāja (ziedotāja) vārda.
18. Dāvinājumu (ziedojumu) ir atļauts izmantot tikai dāvinājuma (ziedojuma) paredzētajiem mērķiem.
19. Dāvinātajam (ziedotājam) ir tiesības atsaukt savu dāvinājumu (ziedojumu), ja tas nav izmantots atbilstoši dāvinājuma (ziedojuma) līgumā norādītajam mērķim.
20. Pašvaldībai ir tiesības atteikties pieņemt dāvinājumu (ziedojumu), ja rodas šaubas par dāvinājuma (ziedojuma) pieņemšanas mērķiem vai tā izlietojumu. Par atteikšanos pieņemt dāvinājumu (ziedojumu) Pašvaldības izpilddirektors rakstveidā paziņo dāvinātājam (ziedotājam), norādot atteikuma iemeslu un nododot dāvinājumu atpakaļ dāvinātājam (ziedotājam).
21. **Dāvinājumu (ziedojumu) uzskaite un atskaites**
22. Dāvinājumu (ziedojumu) saņemšanas un izlietošanas uzskaiti normatīvajos aktos noteiktajā kārtībā veic Limbažu novada pašvaldības centralizētā grāmatvedība.
23. Dāvinājumu (ziedojumu) līdzekļu atlikums saimnieciskā gada beigās tiek pārcelts uz nākamā saimnieciskā gada dāvinājumu (ziedojumu) daļu izdevumu finansēšanai.
24. Pašvaldības pienākums ir pārraudzīt dāvinājumu (ziedojumu) naudas un mantas mērķtiecīgu izlietošanu atbilstoši dāvinājuma (ziedojuma) norādītajiem mērķiem, uzņemties atbildību par līdzekļu efektīvu apsaimniekošanu.

Limbažu novada pašvaldības

Domes priekšsēdētājs D.Zemmers

**PIELIKUMS**

23.11.2017. noteikumiem “Par dāvinājumu (ziedojumu) pieņemšanu, pārvaldīšanu un izmantošanu Limbažu novada pašvaldībā”

**DĀVINĀJUMA (ZIEDOJUMA) LĪGUMS**

Limbaži, 20\_\_.gada "\_\_\_."\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - ***Dāvinātājs,*** kā vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rīkojas tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,reģ.Nr.\_\_\_\_\_\_\_\_\_\_\_\_\_\_\_,  
juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - ***Apdāvinātais***, kuras vārdā saskaņā ar Nolikumu rīkojas tā \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā saukti arī – ***Puses,*** bez viltus, maldiem vai spaidiem savstarpēji vienojas un noslēdz šo Dāvinājuma (ziedojuma) līgumu, turpmāk - tekstā ***Līgums***, par sekojošo:

**1. Līguma priekšmets**

1.1. ***Dāvinātājs*** dāvina (ziedo) un ***Apdāvinātais*** pieņem dāvinājumā   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dāvinājuma (ziedojuma) priekšmeta nosaukums)

\_\_\_\_\_\_\_\_\_\_\_\_\_\_\_\_\_ vērtībā, ko ***Dāvinātājs*** nodod ***Apdāvinātajam*** īpašumā \_\_\_\_\_\_\_\_\_\_\_\_\_ laikā no ***Līguma*** noslēgšanas dienas.

**2. Dāvinājuma (ziedojuma) mērķis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**3. *Dāvinātāja*****tiesības un pienākumi**

3.1. ***Dāvinātājam*** ir tiesības prasīt un saņemt no ***Apdāvinātā*** informāciju par to, kādam mērķim dāvinājums (ziedojums) ir izlietots, kā arī, ja nepieciešams, pārbaudīt attiecīgās informācijas patiesīgumu.

3.2. ***Dāvinātājam*** ir tiesības atsaukt dāvinājumu (ziedojumu), ja tas nav izlietots ***Līgumā*** norādītajam mērķim vai ir pieļauti citi ***Līguma*** noteikumu pārkāpumi, un atprasīt no ***Apdāvinātā*** dāvinājuma (ziedojuma) priekšmetu vai, ja tas nav iespējams, pieprasīt atlīdzināt šī ***Līguma*** 1.punktā noteikto dāvinājumu (ziedojumu) vērtību.

**4. *Apdāvinātā* tiesības un pienākumi**

4.1. ***Apdāvinātajam*** ir tiesības prasīt dāvinājuma (ziedojuma) nodošanu, ja ***Dāvinātājs*** nenodod dāvinājumu (ziedojumu) ***Līgumā*** noteiktajā termiņā.

4.2. ***Apdāvinātā*** pienākums ir izlietot dāvinājumu (ziedojumu) tikai Līguma 2.punktā norādītajiem mērķiem.

4.3. ***Apdāvinātā*** pienākums, pēc ***Dāvinātāja*** lūguma, sniegt visu ***Dāvinātāju*** interesējošo informāciju par dāvinājuma (ziedojuma) izmantošanu.

**5. Noslēguma jautājumi**

5.1. ***Līgums*** var tikt grozīts un papildināts, par ko ***Puses*** noslēdz atsevišķu rakstisku vienošanos un ko apliecina ar pušu rekvizītiem un parakstiem. Visi papildinājumi pie šī ***Līguma*** ir neatņemama tā sastāvdaļa.

5.2. Jautājumus, kuri nav atrunāti šajā ***Līgumā,*** ***Puses*** risina atbilstoši spēkā esošajiem Latvijas Republikas normatīvajiem aktiem.

5.3. Dāvinātājs dod/nedod Apdāvinātajam piekrišanu publiski izpaust dāvinājuma (ziedojuma) līgumā ietverto informāciju, izņemot to, kas uzskatāma par vispārpieejamu informāciju saskaņā ar valsts normatīvajiem aktiem.

5.4. Visus strīdus, kas ***Pusēm*** varētu rasties saistībā ar šī ***Līguma*** izpildi, puses risina pārrunu ceļā, ja puses nevar vienoties, tad strīdus jautājums tiek nodots izskatīšanai tiesā, atbilstoši spēkā esošajiem normatīvajiem aktiem.

5.5. Līgums sastādīts 2 (divos) eksemplāros, no kuriem viens glabājas pie ***Apdāvinātā*** un viens pie ***Dāvinātāja***. Visiem ***Līguma*** eksemplāriem ir vienāds juridisks spēks.

***Dāvinātājs Apdāvinātais***

\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_